**Referat af ordinær generalforsamling i Fort Vest Fondet 2. marts 2014**

**1. Valg af referent og dirigent**

Dirigent: Torben Ruby

Referent: Gunver Sommer

**2. Beretning fra formanden**

Generelt har det været et stille år i Fort Vest Fonden. Der har med hjælp fra et par forældre været arbejdet på indretning af køkkenet. Arbejdet forventes færdigt inden sommerferien i det kommende år.

Fort Vest har efterhånden nået en alder, hvor "hun" godt kunne trænge til opdatering til 2014 standard, både ang. nyt tag, men også energiforbedringer på hytten samt en evt. overdækning af gårdhaven. Sidstnævnte vil gør udnyttelse af hytten meget bedre. Der har derfor været korrespondance med kommunen for at lave en forespørgsel ang. de regler vi hører ind under.

Generelt er grunden med spejderhytterne omfattet af Vestvoldsfredningen, men ikke af fortidsmindebeskyttelsen. Dette giver Rødovrespejderne muligheder for at indrette sig med aktiviteter på grunden, men dog således at det ikke må skæmme oplevelsen af fortidsmindet.

Med hensyn til en større ombygning (markant ændring af udseende og størrelse), vil det være en mulighed at lægge dette ind i en kommende revision af Pleje- og Anlægsplan for Vestvolden, den næste er gældende fra 2015. Dette vil være den nemmeste og sikreste måde. Det vil under alle omstændigheder kræve en tilladelse fra fredningen, ligesom byggesagsafdelingen skal vurdere sagen, da området er beliggende i de indre grønne kiler i hovedstadsområdet med meget skrappe bestemmelser.

I oktober åbnede Lokale & anlægsfonden op for en særlig indsatspulje for ombygning af gamle spejderhytter (op til 50% financieren). Ombygningsprojekterne måtte maksimalt koste 1 mio. dkr. Vi deltog på et møde, men måtte konstatere at gruppen ikke kunne leve op til de opskrevne regler. Den største hindring var omkring fredningsbestemmelserne og den tidshorisont projektet skulle afgøres inden for, hvori vi kunne ikke få en godkendelse tidsnok.

Den nemmeste opdatering af hytten vil være at gøre det i forbindelse med skiftning af taget. Man kunne her tage udgangspunkt i at man samtidigt overdækker gårdhaven.

Ud fra overstående informationer, vil jeg som afgående formand for Fort Vest Fonden anbefale at den nye bestyrelse, arbejder på

* Nedsætter en arbejdsgruppe der kan lave skitseoplæg for ombygningen til udarbejdelse af ansøgning om tilladelser…
* Ansøgning om ombygning af hytten til rette instanser (den vil være gældende i 3 år, med mulighed for forlængelse)

**3. Godkendelse af regnskab for 2013**

Regnskabet blev gennemgået og efterfølgende godkendt

 **4. vedtagelse af budget for 2014**

Budgettet blev kort gennemgået og efterfølgende godkendt

**5. Valg til bestyrelsen**

Generalforsamlingen valgte følgende til den nye bestyrelse:

Torben Ruby, Filip Finell, Casper Folsing, Dorthe Klyhn Nielsen og Gunver Sommer. Bestyrelsen konstituerer sig selv på første bestyrelsesmøde.

Da der ifølge vedtægterne skal sidde tre lederrepræsentanter i bestyrelsen for Fort Vest, sikrer bestyrelsen af der suppleres op med endnu en leder.

**6. Evt.**

Ingen bemærkninger under eventuelt.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Torben Ruby Casper Folsing Gunver Sommer

Formand Kasserer Referent